Țările care „toarnă” cei mai mulți bani în firmele din România. Investitorii din doar două țări au adus peste 60 de miliarde de lei în capital
Investițiile străine au fost constant printre subiectele importante pe agenda politicienilor, dar au căpătat o dimensiune nouă în această rundă de alegeri. În fața unui candidat la funcția de președinte care vorbește în generalități despre creșterea influenței statului și a capitalului autohton în mediul de afaceri din țară, Ziare.com prezintă o parte dintre cifrele care descriu situația investițiilor străine.